શિશુ ના જન્મબાદ સૌ પ્રથમ એમને માં નુ દુધ એટલે કે સ્તનપાન કરાવવા માં આવે છે પરંતુ તેઓ ખૂબ જ નાના હોય છે એટલે એમને સ્તનપાન કરવામાં તકલીફ પડે છે. એટલુંજ નહિ પણ એના પછી પણ તેઓ સ્તનપાન કરવાની રીત ભૂલી જાય છે અને એટલે જ તેમનુ પેટ ભરાતું નથી અને રડવાનું શરૂ કરી દે છે .અને ઘણી વાર તો તેઓ સ્તનપાન કરતાં કરતાં જ સુઈ જાય છે અને એટલે તેમનું પેટ નથી ભરાતું અને જયારે ઊઠે છે ત્યારે ફરી થી રડવાનું શરૂ કરી દે છે અને આમ પોતાના બાળકને રડતા જોઈને માતા ના દિલ ને ઠેસ પહોંચે છે અને એટલે જ આ સમય ફક્ત શિશુ માટે નહીં પણ માતા માટે પણ એટલોજ પરીક્ષા વાળો હોય છે .શિશુ ને આવી તકલીફો એક બે અઠવાડિયા રહે છે એટલે જો તમારું બાળક વધારે રડતું હોય તો એનું એક કારણ એ ભૂખ્યું હોય એ પણ હોય શકે છે.